CELEX: 62016TN0632
Language: mt
Date: 2016-09-02 00:00:00
Title: Kawża T-632/16: Rikors ippreżentat fis-2 ta’ Settembru 2016 – Haeberlen vs ENISA

7.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/22
            
         Rikors ippreżentat fis-2 ta’ Settembru 2016 – Haeberlen vs ENISA
   (Kawża T-632/16)
   (2016/C 410/31)
   Lingwa tal-kawża: il-Franċiż
   
      Partijiet
   
   
      Rikorrent: Thomas Haeberlen (Swisttal, il-Ġermanja) (rappreżentanti: L. Levi u A. Tymen, avukati)
   
      Konvenuta: Aġenzija Ewropea għan-Netwerks u s-Sigurtà tal-Informazzjoni
   
      Talbiet
   
   
               —
            
            
               tiddikjara r-rikors odjern ammissibbli u fondat;
            
         konsegwentement,
   
               —
            
            
               tannulla d-deċiżjoni tal-21 ta’ Ottubru 2015;
            
         
               —
            
            
               safejn neċessarju, tannulla d-deċiżjoni tal-20 ta’ Mejju 2016, riċevut fit-23 ta’ Mejju 2016, li tiċħad l-ilment;
            
         
               —
            
            
               tordna r-riżarċiment tad-danni morali tar-rikorrenti vvalutati fl-ammont ta’ EUR 3 000;
            
         
               —
            
            
               tikkundanna lill-konvenuta għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv huwa bbażat fuq l-illegalità tar-Regolament (UE) Nru 422/2014 tal-Parlament Ewropew u tal-Kunsill, tas-16 ta’ April 2014, li jaġġusta, b’effett mill- 1 ta' Lulju 2011, ir-rimunerazzjoni u l-pensjonijiet tal-uffiċjali u ta’ aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (ĠU L 129, p. 5) u tar-Regolament (UE) Nru 423/2014 tal-Parlament Ewropew u tal-Kunsill, tas-16 ta’ April 2014, li jaġġusta, b’effett mill-1 ta’ Lulju 2012, ir-rimunerazzjoni u l-pensjonijiet tal-uffiċjali u ta’ aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (ĠU L 129, p. 12) (iktar ’il quddiem ir-“regolamenti kkontestati”). B’mod partikolari, l-adozzjoni tar-regolamenti kkontestati hija vvizzjata minn diversi istanzi ta’ ksur, u b’mod partikolari minn ksur tal-forom proċedurali sostanzjali, tal-obbligu ta’ motivazzjoni, tal-Artikolu 10 tal-Anness XI tar-Regolamenti tal-Persunal applikabbli qabel id-dħul fis-seħħ tar-Regolament (UE, Euratom) Nru 1023/2013 li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta’ Aġenti Oħra tal-Unjoni Ewropea (ĠU L 287, p. 15), minn ksur tal-Artikoli 10, 11 u 65 tar-Regolamenti tal-Persunal, tal-prinċipji tad-drittijiet kweżiti u ta’ proporzjonalità, tal-prinċipju tal-protezzjoni tal-aspettattivi leġittimi, kif ukoll tar-regoli tad-djalogu soċjali.
            
         
               2.
            
            
               It-tieni motiv huwa bbażat fuq ksur tal-prinċipju ta’ amministrazzjoni tajba, tal-obbligu ta’ motivazzjoni u tad-dmir ta’ premura.